হাটসেরান্দি গ্রামে মণ্ডল বাড়ির পুজো কেমন কাটাচ্ছেন অনুব্রত মণ্ডল? জানালেন কলকাতা টিভিকে

বীরভূম: ‘স্বমহিমায়’ অনুব্রত মণ্ডল (Anubrata Mandal)। তাঁর গ্রামের বাড়ির পুজোয় বাড়তি জৌলুস। নানুরের হাটসেরান্দি গ্রামে মণ্ডল বাড়ির পুজো ১৫০ বছরের পদার্পণ করছে। প্রতি বছরের মতো এ বছরও পুজোয় অংশগ্রহণ করছেন অনুব্রত মণ্ডল (Anubrata Mandal)। তিহাড় থেকে মুক্তির পর রাজনীতির মাটি আবারও শক্ত করে ফেলেছেন বীরভূমের কেষ্ট৷ তাই পুজোয় গ্রামের ‘মোড়ল’ কেষ্ট পুজোর চারদিন অঞ্জলি দেবেন৷

পুজো কেমন কাটাচ্ছেন অনুব্রত মণ্ডল? কলকাতা টিভিকে জানালেন তিনি। জানালেন, “হাটসেরান্দি গ্রামে অনেক ঠাকুর। পটের ঠাকুরও আছে৷ তবে আমাদের মাটির ঠাকুর৷ সব রকম নিয়মকানুন মেনেই পুজো হয়৷ আমি আমার গ্রামের মায়ের মুখ দেখি৷ তারপর অন্য মায়ের মুখ দেখি৷ আমি ষষ্ঠী বা সপ্তমীর দিন গিয়ে নিজের মায়ের মুখ দেখব৷ তারপর অন্য মায়ের মুখ দেখব৷”

আরও পড়ুন: কিশোরনগর গড়ের রাজবাড়িতে পশ্চিমমুখী ঘটে দেবী দুর্গার আরাধনা

পুজোর চারদিন কীভাবে কাটাবেন? অনুব্রত মণ্ডল জানালেন, প্রতিবারের মতো এবারও তিনি স্নান সেরে সকাল ১০ টা থেকে সাড়ে ১০ টার মধ্যে গ্রামের বাড়িতে চলে যাবেন৷ আবার বিকেল ৫ টা থেকে সাড়ে ৫ টায় ফিরবেন৷

তিনি আরও বলেন, “বাড়ির পুজো, পূর্বপুরুষের পুজো৷ ভালো লাগে সবার সঙ্গে বসে কথা বলতে৷ বাচ্চা বয়স থেকে দেখছি, এ তো আর আজকের পুজো নয়৷ গ্রামের মানুষেরা খুব ভালো হয়৷ ওদের নিষ্পাপ মন৷ ওরা সবাইকে নিয়েই চলে৷ আমাদের গ্রামের পরিবেশও খুব ভালো।”

দেখুন অন্য খবর